২০১৭-১৮ উত্তর কোরিয়া সংকট
গণমাধ্যমে মার্কিন গোয়েন্দাদের মূল্যায়ন অনুযায়ী উত্তর কোরিয়ার ক্ষেপণাস্ত্রের ভেতরে বসানোর উপযুক্ত ক্ষুদ্রাকৃতির পারমাণবিক বোমা সফলভাবে তৈরির খবর আসে যার প্রেক্ষিতে ২০১৭ সালের ৮ আগস্ট, রাষ্ট্রপতি ডোনাল্ড ট্রাম্প সাবধান করে দেন যে, উত্তর কোরিয়ার পারমাণবিক হামলার হুমকি "অদৃষ্টপূর্ব আগুন, উন্মত্ততা ও প্রকাশ্য ক্ষমতা প্রদর্শনের সম্মুখীন হবে।" ট্রাম্প উত্তর কোরিয়ার নেতা কিম জং উন-কে নিয়েও বলেন, "তিনি অস্বাভাবিকভাবে বেশি হুমকি দিচ্ছেন" ঘণ্টাখানেকের মধ্যেই উত্তর কোরিয়া সাড়া দেয় এবং ঘোষণা করে, তারা গুয়ামে অবস্থিত মার্কিন ঘাঁটিতে হামলা চালানোর বিষয়টি বিবেচনা করছে।
উত্তর কোরিয়া-দক্ষিণ কোরিয়া সম্পর্ক
১৯৮৩ সালে, দক্ষিণ কোরিয়ার রাষ্ট্রপতির বিরুদ্ধে রেঙ্গুন হত্যার চেষ্টার সঙ্গে যুক্ত থাকা নিয়ে মার্কিন যুক্তরাষ্ট্র ও দক্ষিণ কোরিয়ার সঙ্গে তিন ভাবে আলোচনার একটি প্রস্তাব করে উত্তর কোরিয়া। এই বৈপরীত্য আচরণ ব্যাখ্যা করা হয় নি। ১৯৮৪ সালের সেপ্টেম্বরে, উত্তর কোরিয়ার রেড ক্রস তীব্র বন্যার পরে দক্ষিণে জরুরী সরবরাহ পাঠিয়েছিল। আলোচনা পুনরায় শুরু হয়, যা ১৯৮৫ সালে পৃথক পরিবারগুলির পুনর্মিলনের পাশাপাশি সাংস্কৃতিক বিনিময়ের একটি ধারাবাহিকতা অর্জন করে। ১৯৮৬ সালে মার্কিন-দক্ষিণ কোরিয়ার সামরিক প্রশিক্ষণ, টিম স্পিরিট শুরু হলে সুসম্পর্ক গড়ে উঠে।